RJH:ส่องกำไร Q4/59 โตดีกว่ากลุ่มแนะนำซื้ออัพราคาเป้าหมายเป็น 33 บ.
RJH:ส่องกำไร Q4/59 โตดีกว่ากลุ่มแนะนำซื้ออัพราคาเป้าหมายเป็น 33 บ.
17 ม.ค. 2560

บล.บัวหลวง ระบุในบทวิเคราะห์วันนี้(17 ม.ค.59) ว่า บริษัท โรงพยาบาลราชธานี จำกัด (มหาชน) หรือ RJH ประเมินกำไร ไตรมาส4/59 เติบโต 61% เทียบช่วงเดียวกันของปีก่อน มาที่ 40 ล้านบาท ดีกว่ากลุ่มค่อนข้างมาก ซึ่งคาดอัตรากำไรสุทธิจะเติบโตจากฐานต่ำ 9.2% ในไตรมาส 4/58 เป็น 12.4% ใน ไตรมาส 4/59 และดอกเบี้ยจ่ายที่ลดลง
ประเมินกำไรจะเติบโตดีต่อเนื่องในไตรมาส 1/60 (+15-20% เทียบช่วงเดียวกันของปีก่อน และ 25-30% เทียบไตรมาสก่อนหน้า) จากปัจจัยด้านฤดูกาล เรามีการปรับประมาณการกำไรปี 59 ขึ้น 3%, ปี 60 ขึ้น 6% และปี 61 ขึ้น 6% สะท้อนมุมมองเชิงบวกมากขึ้นต่อรายได้รักษาพยาบาล หนุนโดยเคสการรักษาที่ซับซ้อนมีมากขึ้น, ค่าใช้จ่ายดอกเบี้ยที่ต่ำลงและปัจจัยเชิงบวกจากการเทิร์นอราวด์ของ RJH Rojana ที่ดีกว่าคาด โดยรวมคาดกำไรหลักปี 60 โต 23% และปี 61 โต 19%
นอกจากนั้นยังมีโอกาสปรับประมาณการกำไรขึ้นอีกจากการปรับการจ่ายของประกันสังคมขึ้น (RJH มีสัดส่วนเยอะที่สุดในกลุ่มโรงพยาบาลสูงถึง 46%) ปรับราคาเป้าหมายขึ้นจาก 30 บาท เป็น 33 บาท และยังคงคำแนะนำ ซื้อ จากปัจจัยบวกข้างต้น